ΣΧΕΔΙΟ ΝΟΜΟΥ

     «Διαρρυθμίσεις στη φορολογία των πετρελαιοειδών προϊόντων»

                                               Άρθρο 1

         Ειδικός φόρος κατανάλωσης πετρελαιοειδών προϊόντων
1. Οι περιπτώσεις α) μέχρι και ιβ) καθώς και η περίπτωση κστ) του πίνακα , της παραγράφου 1 του άρθρου 73 του ν.2960/2001 (ΦΕΚ 265 Α΄), όπως τροποποιήθηκε και ισχύει,  αντικαθίστανται ως ακολούθως:

	ΕΙΔΟΣ
	ΚΩΔΙΚΟΣ ΣΥΝΔΥΑΣΜΕΝΗΣ ΟΝΟΜΑΤΟΛΟΓΙΑΣ (Σ.0.)
	ΠΟΣΟ ΦΟΡΟΥ ΣΕ ΕΥΡΩ
	ΜΟΝΑΔΑ ΕΠΙΒΟΛΗΣ

	α) Βενζίνη με μόλυβδο
	27101151 και 27101159
	       541
	1.000 λίτρα

	β) Βενζίνη χωρίς μόλυβδο

-με αριθμό οκτανίων μέχρι και 96,5

- με αριθμό οκτανίων

μεγαλύτερο των 96,5
	27101141 και 

ΕΧ27101145

ΕΧ2710 1145 και

27101149


	       530
	1.000 λίτρα



	γ) Βενζίνη χωρίς μόλυβδο με την προσθήκη ειδικών προσθέτων, που προορίζεται να χρησιμοποιηθεί, προσφέρεται προς πώληση ή και χρησιμοποιείται ως ισοδύναμο καύσιμο αντί της μολυβδούχου βενζίνης των κωδικών της Σ.Ο. 2710 11 51 και 2711 1159
	27101141, 27101145 και 27101149
	       530
	1.000 λίτρα



	δ) Βενζίνη αεροπλάνων
	27101131
	       557
	1.000 λίτρα

	ε) Ειδικό καύσιμο αεριωθουμένων τύπου βενζίνης
	27101170
	       557
	1.000 λίτρα

	στ) Πετρέλαιο εσωτερικής καύσης (DIESEL) που χρησιμοποιείται ως καύσιμο κινητήρων
	27101941 27101945 και 271019 49
	       352
	1.000 λίτρα

	ζ) Πετρέλαιο εσωτερικής καύσης (DIESEL) που χρησιμοποιείται ως καύσιμο θέρμανσης
	27101941 27101945 271019 49
	      352
	1.000λίτρα

	η) Πετρέλαιο εσωτερικής καύσης (DIESEL) που χρησιμοποιείται για χρήσεις άλλες από αυτές που καθορίζονται στις παραπάνω περιπτώσεις στ) και ζ)
	2710 19 41 2710 19 45 και 271019 49
	       352
	1.000λίτρα

	θ) Πετρέλαιο εξωτερικής καύσης (FUEL OIL-Μαζούτ)
	27101961 27101963 27101965 271019 69
	         19
	1.000χιλιόγραμμα

	ι) Φωτιστικό πετρέλαιο (κηροζίνη), που χρησιμοποιείται ως καύσιμο κινητήρων
	2710 19 21 και 271019 25
	       380
	1.000λίτρα

	ια) Φωτιστικό πετρέλαιο (κηροζίνη), που χρησιμοποιείται ως καύσιμο θέρμανσης
	2710 19 21 και 271019 25
	       380
	1.000λίτρα

	ιβ) Φωτιστικό πετρέλαιο (κηροζίνη), που χρησιμοποιείται για άλλες χρήσεις εκτός από αυτές που καθορίζονται στις παραπάνω περιπτώσεις ι) και ια)
	2710 19 21 και 27101925
	       380
	1.000λίτρα

	κστ) Βιοντήζελ από μεθυλεστέρες λιπαρών οξέων, όπως ορίζεται με την απόφαση Α.Χ.Σ. 334/2004, που χρησιμοποιείται ως καύσιμο κινητήρων, είτε αυτούσιο είτε σε ανάμιξη με πετρέλαιο εσωτερικής καύσης (DIESEL) της παραπάνω Ι περίπτωσης στ’)
	3824 90 99
	       352
	1.000λίτρα


2. Η  περίπτωση δ) του πίνακα της παραγράφου 2 του άρθρου 78 του ν. 2960/2001, όπως τροποποιήθηκε και ισχύει αντικαθίσταται ως ακολούθως:  

	ΕΙΔΟΣ
	ΚΩΔΙΚΟΣ Σ.Ο.
	ΠΟΣΟ ΦΟΡΟΥ ΣΕ ΕΥΡΩ
	ΜΟΝΑΔΑ ΕΠΙΒΟΛΗΣ

	δ) Πετρέλαιο εσωτερικής καύσης (DIESEL) που χρησιμοποιείται αποκλειστικά για την παραγωγή ηλεκτρικού ρεύματος
	27101941
	        170
	      1.000 λίτρα





               Άρθρο 2

Επιβολή εφάπαξ φόρου επί των αποθεμάτων πετρελαίου θέρμανσης

1. Στα αποθέματα πετρελαίου εσωτερικής καύσης (DIESEL)-θέρμανσης που έχει στην κυριότητά του, την 8.2.2010 κάθε επιτηδευματίας, που έχει λάβει αριθμό μητρώου Διακινητών Πετρελαίου Θέρμανσης (ΔΙ.ΠΕ.ΘΕ), τα οποία έχουν τεθεί σε ανάλωση και έχει πραγματοποιηθεί η φυσική τους έξοδος από τις φορολογικές αποθήκες, αλλά δεν έχουν διατεθεί στην κατανάλωση, επιβάλλεται εφάπαξ φόρος ισόποσος με τη διαφορά των φορολογικών επιβαρύνσεων που εφαρμόζονται από 9.2.2010 ήτοι του ειδικού φόρου κατανάλωσης και του αναλογούντος φόρου προστιθέμενης αξίας (Φ.Π.Α.), και των ήδη καταβληθέντων κατά την έξοδό τους από τη φορολογική αποθήκη ειδικού φόρου κατανάλωσης και των αναλογούντος Φ.Π.Α.

2. Ο εφάπαξ φόρος επιβάλλεται στα αποθέματα της προηγούμενης παραγράφου που έχει στην κυριότητά του ο επιτηδευματίας ΔΙ.ΠΕ.ΘΕ., την 8.2.2010 σε εγκαταστάσεις του ή σε εγκαταστάσεις τρίτων, ανεξάρτητα από το χρόνο λήξης της διαχειριστικής του περιόδου ή την κατηγορία των βιβλίων που τηρεί ή την απαλλαγή από την τήρηση βιβλίων.

3. Σε περίπτωση που ο επιτηδευματίας ΔΙ.ΠΕ.ΘΕ. πραγματοποιεί πωλήσεις σε δικαιούχους χρήσης πετρελαίου θέρμανσης και δικαιούται επιστροφής, τότε ο οφειλόμενος εφάπαξ φόρος συμψηφίζεται με τα προς επιστροφή ποσά των φορολογικών επιβαρύνσεων, λόγω της εξομοίωσης του ειδικού φόρου κατανάλωσης του πετρελαίου εσωτερικής καύσης (DIESEL)-θέρμανσης με το πετρέλαιο κίνησης, σύμφωνα με τις διατάξεις του άρθρου 22 του ν. 3634/2008 (ΦΕΚ 9 Α).

4. Σε περίπτωση που ο επιτηδευματίας ΔΕ.ΠΕ.ΘΕ. δεν πραγματοποιεί πωλήσεις σε δικαιούχους χρήσης πετρελαίου θέρμανσης και δεν δικαιούται επιστροφής σύμφωνα με τις διατάξεις του άρθρου 22 του ν. 3634/2008 τότε ο οφειλόμενος εφάπαξ φόρος καταβάλλεται εφάπαξ με την υποβολή από τον υπόχρεο δήλωσης εις διπλούν στην αρμόδια για τη φορολογία εισοδήματος του Δημόσια Οικονομική Υπηρεσία (Δ.Ο.Υ.), το αργότερο μέχρι και τις 15.3.2010. Το ένα αντίτυπο της δήλωσης με ημερομηνία παραλαβής και θεωρημένο από τον προϊστάμενο της Δ.Ο.Υ. επιστρέφεται στον υπόχρεο. 

 Δήλωση που υποβάλλεται χωρίς την ταυτόχρονη καταβολή του οφειλόμενου εφάπαξ φόρου θεωρείται απαράδεκτη και δεν παράγει κανένα έννομο αποτέλεσμα.

Σε περίπτωση μη υποβολής δήλωσης ή ανακριβούς δήλωσης ή εκπρόθεσμης δήλωσης εφαρμόζονται οι κυρώσεις οι οποίες προβλέπονται από τις διατάξεις του ν.2523/1997 (ΦΕΚ 179 Α), καθώς και οι κυρώσεις των περί λαθρεμπορίας διατάξεων του ν. 2960/2001 εφόσον συντρέχει περίπτωση.

Για τη διαδικασία βεβαίωσης εφαρμόζονται ανάλογα οι εκάστοτε ισχύουσες διατάξεις του ν. 2238/1994 (ΦΕΚ 151 Α).

5. Με απόφαση του Υπουργού Οικονομικών καθορίζεται ο τρόπος συμψηφισμού του εφάπαξ φόρου επί των αποθεμάτων με τα προς επιστροφή ποσά, σύμφωνα με τις διατάξεις του άρθρου 22 του ν. 3634/2008, ο τύπος και το περιεχόμενο της δήλωσης του εφάπαξ φόρου και κάθε αναγκαία λεπτομέρεια για την εφαρμογή του παρόντος άρθρου.

6. Κάθε άλλη διάταξη, η οποία αντίκειται στις διατάξεις του παρόντος άρθρου, δεν εφαρμόζεται στις περιπτώσεις οι οποίες ρυθμίζονται με τις διατάξεις του άρθρου αυτού.

Άρθρο 3

Έναρξη ισχύος

Η ισχύς των διατάξεων του νόμου αυτού αρχίζει από 9.2.2010

Αθήνα  9  Φεβρουαρίου 2010

                  Ο ΥΠΟΥΡΓΟΣ  ΟΙΚΟΝΟΜΙΚΩΝ

                         Γ. ΠΑΠΑΚΩΝΣΤΑΝΤΙΝΟΥ

